“እያንዳንዱ ኢትዮጵያዊ ልጁ እንኳን ለ60 ቀናት ለ60 ሴኮንድ ‘አስደንጋጭ ቦታ ውስጥ ነው’ ሲባል ሊሰማው የሚችለው ስሜት ለታገቱት ተማሪዎችም ሊኖረው ይገባል፡፡” ኦባንግ ሜቶ
ባሕር ዳር: ጥር 25/2012 ዓ.ም (አብመድ) ለታገቱ የዩኒቨርሲቲ ተማሪዎች ሁሉም ኢትዮጵያዊ ድምጽ ሊሆናቸው እንደሚገባ አቶ ኦባንግ ሜቶ ጠየቁ፡፡መንግሥት ኃላፊነቱን በአግባቡ በመወጣት የዜጎችን ኅልውና ሊያስጠብቅ እንደሚገባ የሰብዓዊ መብት ተሟጋችና የአዲሲቷ ኢትዮጵያ የጋራ ንቅናቄ መስራች አቶ ኦባንግ ሜቶ ጠይቀዋል፡፡ 80ኛ ዓመት የሰባት ቤት አገው ፈረሰኞች ክብረ በዓልን ከሰሞኑ በእንጂባራ ከተማ የታደሙት የሰብዓዊ መብት ተሟጋችና የአዲሲቷ ኢትዮጵያ የጋራ ንቅናቄ መሥራቹ አቶ ኦባንግ ሜቶን አብመድ በሀገሪቱ ወቅታዊ ጉዳይ ዙሪያ አነጋግሯቸዋል፡፡